ตลาดหุ้นเอเชียเช้านี้ปรับตัวลงตาม “ดาวโจนส์” เซ่นราคาน้ำมันดิบร่วงหลังตัวเลขสต๊อกพุ่ง
ตลาดหุ้นเอเชียเช้านี้ปรับตัวลงตาม “ดาวโจนส์” เซ่นราคาน้ำมันดิบร่วงหลังตัวเลขสต๊อกพุ่ง
25 เม.ย. 2562

ผู้สื่อข่าวรายงานว่า ตลาดหุ้นเอเชียเปิดตลาดในแดนลบเช้านี้ โดยได้รับแรงกดดันจากดัชนีดาวโจนส์ตลาดหุ้นนิวยอร์กที่ปิดลบเมื่อคืน หลังจากบริษัทจดทะเบียนรายใหญ่ ซึ่งรวมถึงโบอิ้ง เปิดเผยผลประกอบการที่น่าผิดหวัง ขณะเดียวกัน นักลงทุนยังชะลอการซื้อขายก่อนที่บริษัทเทคโนโลยีรายใหญ่อย่างเฟซบุ๊กและไมโครซอฟท์จะเปิดเผยผลประกอบการ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,183.32 จุด ลดลง 16.68 จุด, -0.08%
ดัชนี SSE Composite ตลาดหุ้นจีนเปิดวันนี้ที่ 3,190.59 จุด ลดลง 11.02 จุด, -0.34%
ดัชนี HSI ตลาดหุ้นฮ่องกงเปิดวันนี้ที่ 29,667.52 จุด ลดลง 138.31 จุด, -0.46%
ดัชนี TAIEX ตลาดหุ้นไต้หวันเปิดวันนี้ที่ 11,017.73 จุด ลดลง 9.91 จุด, -0.09%
ดัชนี KOSPI ตลาดหุ้นเกาหลีใต้เปิดวันนี้ที่ 2,195.47 จุด ลดลง 5.56 จุด, -0.25%
ดัชนี FTSE STI ตลาดหุ้นสิงคโปร์เปิดวันนี้ที่ 3,349.35 จุด ลดลง 13.08 จุด, -0.39%
ดัชนี FBMKLCI ตลาดหุ้นมาเลเซียเปิดวันนี้ที่ 1,637.34 จุด ลดลง 0.67 จุด, -0.04%
นอกจากนี้ ตลาดยังได้รับแรงกดดันจากราคาน้ำมันดิบปรับตัวลง หลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยตัวเลขสต็อกน้ำมันดิบที่เพิ่มขึ้นมากกว่าคาดการณ์
ทั้งนี้ นักลงทุนจับตาข้อมูลเศรษฐกิจสหรัฐที่มีกำหนดเปิดเผยในสัปดาห์นี้ ได้แก่ จำนวนผู้ขอรับสวัสดิการว่างงานรายสัปดาห์, ยอดสั่งซื้อสินค้าคงทนเดือนมี.ค., ยอดสั่งซื้อสินค้าคงทนเดือนมี.ค. และดัชนีความเชื่อมั่นผู้บริโภคเดือนเม.ย.จากมหาวิทยาลัยมิชิแกน